**Obec Jasenica**

Obecné zastupiteľstvo Jasenica podľa § 6 zákona č.369/1990 Zb. o obecnom zriadení v znení neskorších zmien a doplnkov a v súlade so zákonom č.442/2002 Z. z. o verejných vodovodoch a verejných kanalizáciách a o zmene a doplnení zákona č.276/2001 Z. z. o regulácii v sieťových odvetviach v znení neskorších zmien a doplnkov (ďalej len zákon o VV a VK)

**vydáva tento**

DODATOK Č.1

k VŠEOBECNE ZÁVÄZNÉMU NARIADENIU č. 8/2015

**o zabezpečení dodávky vody z verejného vodovodu a miestnom poplatku za odber vody (vodné) v katastrálnom území obce Jasenica**

**článok 10 sa upravuje nasledovne:**

# 10.

# Miestny poplatok za odber vody - cena vodného

1. Miestny poplatok za odber vody - cenu vodného na príslušný kalendárny rok schvaľuje obecné zastupiteľstvo, a to v nasledovnej výške:

* Ročný servisný poplatok pre odberateľa sa stanovuje vo výške 20,00 EUR. Uvedený poplatok budú hradiť všetci pripojení odberatelia bez ohľadu na to, či v danom roku realizovali odber vody.
* cena vodného za odber vody v množstve maximálne do 25 m3 bude 0 EUR, bude poskytnutá bezodplatne,
* cena vodného za každý ďalší odobratý 1m³ vody („nad“ odber 25 m3) predstavuje sumu vo výške 0,90 EUR za 1 m³ vody.
* cena vodného za každý ďalší odobratý 1m³ vody („nad“ odber 25 m3) pre odberateľa, ktorý sám realizoval vybudovanie vodovodnej šachty predstavuje sumu vo výške 0,50 EUR za odber 550 m3 nad rámec stanoveného bezodplatného odberu 25 m3 ročne.
* Všetky ceny sú uvedené vrátane 20 % DPH

2. Miestny poplatok za odber vody - cenu vodného na príslušný kalendárny rok podľa tohto VZN je splatný 31.marca nasledujúceho kalendárneho roku.

# Záverečné ustanovenia

1. Na tomto Dodatku č.1 k VZN 8/2015 sa uznieslo Obecné zastupiteľstvo obce Jasenica dňa 12.12.2019 uznesením č. /2019.
2. Tento Dodatok č.1 k VZN bol zverejnený na úradnej tabuli obce Jasenica od 13.12.2019 do 28.12.2019.
3. Toto VZN nadobúda účinnosť dňom 29.12.2019.

V Jasenici, dňa 12.12.2019

Ing. Richard Pekar

starosta obce